AGE แย้มครึ่งปีหลังสดใส ตุนออเดอร์ถ่านหินล้านตัน ลุยธุรกิจบริการโลจิสติกส์ครบวงจร
AGE แย้มครึ่งปีหลังสดใส ตุนออเดอร์ถ่านหินล้านตัน ลุยธุรกิจบริการโลจิสติกส์ครบวงจร
AGE แย้มครึ่งปีหลังสดใส ตุนออเดอร์ถ่านหินล้านตัน ลุยธุรกิจบริการโลจิสติกส์ครบวงจร
8 ส.ค. 2562

นายพนม ควรสถาพร ประธานกรรมการบริหาร บริษัท เอเชีย กรีน เอนเนอจี จำกัด (มหาชน) หรือ AGE เปิดเผยถึงผลประกอบการงวดไตรมาส 2/62 สิ้นสุดวันที่ 30 มิถุนายน 2562 ว่า บริษัทฯ มีรายได้ 1,715 ล้านบาท ลดลงร้อยละ 16.3 เมื่อเทียบกับช่วงเดียวกันของปีก่อน ซึ่งบริษัทฯ มีรายได้รวมอยู่ที่ 2,048 ล้านบาท โดยมีรายได้จากธุรกิจขายถ่านหินอยู่ที่ 1,611.3 ล้านบาท และ รายได้จากธุรกิจให้บริการด้านโลจิสติกส์ ขนส่งทางน้ำ และทางบก รวมทั้งการให้บริการท่าเรือ และคลังสินค้า 103.7 ล้านบาท ขณะที่กำไรสุทธิ อยู่ที่ 71.2 ล้านบาท เพิ่มขึ้นร้อยละ 53.2 เมื่อเทียบกับช่วงเดียวกันของปีก่อน ที่มีกำไรสุทธิ 46.5 ล้านบาท
ส่วนผลการดำเนินงานในงวดครึ่งปีแรก 2562 ของบริษัทฯ มีรายได้รวม 3,365.3 ล้านบาท ลดลงร้อยละ 7.5 เมื่อเทียบกับช่วงเดียวกันของปีก่อน ซึ่งบริษัทฯ มีรายได้รวม อยู่ที่ 3,639.9 ล้านบาท มีปริมาณขายถ่านหิน อยู่ที่ 1.45 ล้านตัน ขณะที่กำไรสุทธิ อยู่ที่ 151.8 ล้านบาท เพิ่มขึ้นร้อยละ 93.1 จากช่วงเดียวกันของปีก่อน ที่มีกำไรสุทธิ 78.6 ล้านบาท จากมาตรการลดต้นทุน และเพิ่มประสิทธิภาพการผลิต และการลดต้นทุนโลจิสติกส์ทั้งทางบกและทางน้ำจากการใช้บริการของบริษัทในเครือ
 “ผลการดำเนินงานในไตรมาส 2/62 ถือว่าเป็นที่น่าพอใจ จากมาตรการลดต้นทุน และเพิ่มประสิทธิภาพการผลิต การขยายฐานลูกค้าในประเทศ และ รายได้จากธุรกิจให้บริการโลจิสติกส์ที่เพิ่มขึ้น” นายพนม กล่าว
สำหรับภาพรวมธุรกิจในครึ่งปีหลังว่า ยังคงมีการเติบโตอย่างต่อเนื่อง แม้ว่าจะมีปัจจัยกดดันจากหลายๆ ด้าน ทั้งปัจจัยเศรษฐกิจ สงครามการค้า และการแข่งขัน แต่บริษัทฯ ก็ยังคงรักษาระดับมาตรฐาน รวมถึงยังคงเน้นเจาะตลาดทั้งในประเทศ และต่างประเทศ อย่างต่อเนื่อง โดยปัจจุบันบริษัทฯ มียอด ออเดอร์ถ่านหินที่รอการส่งมอบให้กับลูกค้าแล้วกว่า 1 ล้านตัน
นอกจากนี้ยังอยู่ระหว่างการขยายการให้บริการในส่วนของธุรกิจโลจิสติกส์ ด้านขนส่งทางน้ำและทางบก รวมทั้งการให้บริการท่าเรือและคลังสินค้า มากขึ้น โดยได้ดำเนินการสั่งต่อเรือเพิ่มอีก 16 ลำหลังจากได้รับการสนับสนุนเงินทุนจาก EXIM BANK ในช่วงที่ผ่านมา คาดว่าจะทยอยส่งมอบได้ทั้งหมดในปี 2563 ส่งผลให้บริษัทฯ มีจำนวนกองเรือลำลียง เพิ่มขึ้นเป็น จำนวน 40 ลำ จากปี 2562 ที่มีเรือลำเลียง จำนวน 24 ลำ